**Otázka č.1**   
Na základe otázky Uchádzača:  
„Národné centrum zdravotníckych informácií (ďalej aj ako „Obstarávateľ“) požaduje od Uchádzača aby predložil ponuku v zmysle stanoveného obsahu. Čo má tvoriť obsah ponuky je uvedené v SP v dvoch častiach a to: bode 17.6. a taktiež v článku 18. OBSAH PONUKY. Avšak tieto dve časti nie sú totožné (niektoré body sú rovnaké / iné nie sú) – preto sa chceme opýtať, či stačí predložiť len dokumenty/ iné podklady – ktoré sú taxatívne vymenované v článku 18. OBSAH PONUKY?“  
Uvádzate odpoveď:   
„Áno, údaje uvedene v bode 17 sú vysvetľujúce. Požaduje sa predložiť doklady a dokumenty uvedené v bode 18. súťažných podkladov.“  
  
Pre odstránenie akýchkoľvek pochybností- tým pádom Uchádzač nepredkladá Čestné vyhlásenie uvedené v bode 17.6.2 SP: Čestné vyhlásenie, že nie je členom skupiny dodávateľov, ktorá predkladá ponuku, nakoľko toto nie je predmetom požiadavky na obsah ponuky v bode 18?

**Odpoveď č. 1**

Ak uchádzač nepredloží čestné vyhlásenie uvedené v bode 18.2.11 - čestné vyhlásenie skupiny dodávateľov - hľadí sa na uchádzača tak, že predkladá ponuku sám za seba. Uchádzač môže predložiť aj čestné vyhlásenie uvedené v bode 17.6.2., ktoré by túto skutočnosť potvrdzovalo.

**Otázka č.2**   
Vzhľadom k tomu ako bolo opísané v otázke č.1 – máme za to, že údaje uvedené v bode 17.6. bližšie doplňujú ako má byť predložená ponuka v zmysle bodu 18.   
  
Požiadavku Obstarávateľa definovanú v bode 18.2.3 SP : „návrh štruktúrovaného rozpočtu ceny predmetu zákazky podľa „Príloha č. 7 – Návrh na plnenie kritérií“ týchto súťažných podkladov“ bližšie opisuje bod 17.6.6. ? A teda máme v rámci splnenia požiadavky v bode 18.2.3. SP predložiť vyplnenú Prílohu č. 7 vo formáte „pdf“ a taktiež tabuľku uvedenú v tejto prílohe vo formáte „xls“?

**Odpoveď č. 2**

Ano prosíme predložiť prílohu č. 7 vo formáte „pdf“ a taktiež tabuľku uvedenú v tejto prílohe vo formáte „xls“.  
  
**Otázka č. 3**  
V bode 18.2.4. SP sa požaduje: „návrh Dohody vrátane príloh (uchádzač predloží návrh Dohody spolu s jej prílohami), v ktorom sú zohľadnené časti Príloha B.1 Opis predmetu zákazky a Príloha B.3 Obchodné podmienky týchto súťažných podkladov. Návrh Dohody musí byť podpísaný uchádzačom alebo osobou oprávnenou konať za uchádzača, v prípade skupiny poskytovateľov musí byť návrh Dohody podpísaný každým členom skupiny alebo osobou/osobami oprávnenými konať v danej veci za člena skupiny“  
Na základe odpovedí Obstarávateľa na otázky Uchádzačov- sa požaduje od Uchádzača v rámci bodu 18.2.4. SP vyplniť (o.i) Príloha č. 5 Opis predmetu zákazky. Daná Príloha č. 5 má byť totožná s dokumentom, ktorých Uchádzač predloží v rámci svojej ponuky v zmysle bodu 18.2.15. SP: Podrobný opis predmetu zákazky podľa bodu 17.6.8. súťažných podkladov alebo má byť totožná s časťou B.1. OPIS PREDMETU ZÁKAZKY Súťažných podkladov?  
  
Na základe otázky Uchádzača:  
V bode 17.6.8. je uvedené: „Podrobný opis predmetu zákazky, ktorý je v súlade s časťou (B1) Opis predmetu zákazky súťažných podkladov, z ktorého musí vyplývať splnenie všetkých požiadaviek na poskytnutie predmetu zákazky v súlade s časťou (B1) Opis predmetu zákazky, ktorý musí byť podpísaný uchádzačom alebo osobou oprávnenou konať za uchádzača.“  
(i) naplní Uchádzač túto požiadavku Obstarávateľa ak prehlási že splní požiadavky Obstarávateľa uvedené časti (B1) Opis predmetu zákazky súťažných podkladov a to tak že v rámci tohto prehlásenia bude aj pôvodný opis predmetu zákazky podpísaný oprávnenou osobou konať za Uchádzača?  
Uvádzate odpoveď:   
Verejný obstarávateľ v časti B1 Opis predmetu zákazky určuje minimálne požiadavky na predmet zákazky a uchádzač vo svojej ponuke predloží opis predmetu zákazky tak, ako by ho poskytol v prípade úspešnosti / bude súčasťou zmluvy/ pričom musí splniť minimálne požiadavky verejného obstarávateľa. Verejný obstarávateľ nepožaduje predložiť čestné vyhlásenie.  
  
Chápeme tomu, že v Opise predmetu zákazky Obstarávateľ určuje minimálne požiadavky na predmet zákazky. V prípade ak Uchádzač predloží v rámci svojej ponuky Opisu predmetu zákazky tieto minimálne požiadavky Obstarávateľa v súlade s časťou (B1) Opis predmetu zákazky a budú podpísané osobou oprávnenou konať za Uchádzača- bude to zo strany Obstarávateľa brané tak, že Uchádzač splnil požiadavku uvedenú v bode 17.6.8.?

**Odpoveď č. 3**

Uchádzač predloží opis predmetu zákazky, ktorý musí spĺňať minimálne požiadavky verejného obstarávateľa na predmet zákazky. Predmetný opis predmetu budúceho plnenia bude aj neoddeliteľnou súčasťou zmluvy uzatvorenej s úspešným uchádzačom. Toto nebráni navrhnúť uchádzačovi vlastný / nie doslova opísaný/ opis predmetu zákazky, pričom jedinou podmienkou je splnenie minimálnych požiadaviek na predmet zákazky.   
  
**Otázka č. 4**  
V Prílohe č. 10 Odporúčané vzory v časti A.1 POKYNY PRE UCHÁDZAČOV SP sa v Zozname praktických skúseností kľúčového experta vyžaduje (o.i.) aj uvedenie: Celková zmluvná cena projektu bez DPH. Stačí uviesť cenu projektu za posledné tri roky odo dňa vyhlásenia tohto verejného obstarávania? V zmysle bodu nižšie: V prípade, ak uchádzač predkladá/uvádza zmluvu, ktorej plnenie presahuje stanovené obdobie rokov, t. j. poskytnutie služieb (zmluvy) začalo pred troma rokmi, alebo nebolo skončené do vyhlásenia verejného obstarávania (ďalej aj ako rozhodné obdobie), uchádzač v zozname uvedie zvlášť rozpočtový náklad iba za tú časť dodávky služieb, ktorá bola realizovaná v požadovanom období.

**Odpoveď č. 4**

Ano, uchádzač uvedie celkovú cenu projektu len za rozhodné obdobie,

Pre lepšie posúdenie splnenia tejto podmienky účasti by sme privítali uviesť obidva údaje, t.j. cenu celkom za projekt bez ohľadu na jeho trvanie a tú časť, ktorá sa vzťahuje na rozhodné obdobie, nakoľko si komisia bude uvedené údaje overovať.

**Otázka č. 5**   
V časti A.1 POKYNY PRE UCHÁDZAČOV SP v bode 18.2.13. sa vyžaduje: Vyhlásenie k vypracovaniu ponuky podľa § 49 ods. 5 zákona o verejnom obstarávaní Príloha č. 12.   
V prípade ak uchádzač si vypracoval ponuku sám- stačí urobiť čestné vyhlásenie, v ktorom uchádzač uvedie že si ponuku vypracoval sám a toto prehlásenie bude podpísané osobou oprávnenou konať za Uchádzača?

**Odpoveď č. 5**

Ano, postačuje čestné vyhlásenie o tejto skutočnosti alebo uchádzač využije prílohu č. 12 a v nej uvedie že ponuku vypracoval sám.